****



**REPUBLIKA E KOSOVËS**

**REPUBLIKA KOSOVA/ REPUBLIC OF KOSOVO**

**KOMUNA E GJAKOVËS**

**OPŠTINA DJAKOVICA/MUNICIPALITY OF GJAKOVA**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**KËSHILLI KOMUNAL PËR SIGURI NË BASHKËSI**

**Datë 11.12.2024**

**Raport i punës së Këshillit Komunal për Siguri në Bashkësi, për vitin 2024**

Këshilli Komunal për Siguri në Bashkësi (KKSB) është themeluar me vendimin e Kuvendit të Komunës së Gjakovës 01. Nr 011/01-5478 të dt. 08.03.2022, në përbërje prej 25 anëtarëve, të cilët i përfaqësojnë qytetarët e të gjitha komuniteteve të Komunës së Gjakovës dhe institucionet e ndërlidhura më KKSB.

Gjatë vitit 2024 KKSB-ja ka mbajtur 3 mbledhje **ndërsa tri mbledhje të tjera nuk janë mbajtur për shkak të mungesës se anëtarëve KKSB-së.**

Në tri mbledhjet e mbajtura janë trajtuar këto tema:

* Raport lidhur me çështjen e sigurisë në Komunën e Gjakovës për vitin 2024 - t; preyantuar nga Major Milazim Lumi, Komandant në Stacionin Policor Gjakovë.
* Miratimi i Planit të Punës së KKSB-së për vitin 2025
* *Informatë lidhur me fillimin e vitit të ri shkollor në Komunë të Gjakovës, ka raportuar znj. Eranda Baçi, Drejtoreshë e Drejtorisë për Arsim.*
* *Raporti lidhur me çështjen e sigurisë në Komunën e Gjakovës, të prezantuar nga Major Milazim Lumi, Komandant në Stacionin Policor Gjakovë.*
* *Informatë lidhur me Vetëlëndimin e nxënësve në Komunë të Gjakovës – ka referuar znj. Eranda Baçi, Drejtoreshë e Drejtorisë për Arsim.*
* *Informatë nga Drejtoria për Emergjenca, lidhur me zjarret në Komunën e Gjakovës - ka referuar drejtori, Haxhi Sejdiu.*

Në Komunën e Gjakovës, janë të themeluar edhe dy Këshilla Lokalë për Siguri Publike (KLSP), në fshatin Rugovë dhe në lagjen “Kolonia” në Gjakovë, por për fat të keq këto këshilla nuk janë shumë aktive. Nga këto këshilla janë prezantuar kërkesat për realizimin e projekteve ku shumë prej tyre janë në planifikim nga Komuna për tu përfunduar.

Kuvendi i Komunës së Gjakovës ka miratuar Planin Vjetor të Punës së KKSB-së, me të cilin përcaktohet numri i takimeve të KKSB-së, axhenda e aktiviteteve të KKSB-së sipas periodave të vitit kalendarik, prioritetet për shqyrtimin e çështjeve të natyrës së sigurisë publike, bashkëpunimi me zyrtarët e Policisë së Kosovës si dhe me institucione të tjera të ndërlidhura me çështjen e sigurisë në Komunën e Gjakovës.

Zyra Komunale për Komunitete dhe Kthim, në bashkëpunim me zyrtaret e autorizuar të Komunës së Gjakovës e ka përgatitur për miratim Planin për Riintegrimin e Personave të Kthyer, Planin e Veprimit për Avancimin e te Drejtave të Komuniteteve Romë Ashkali dhe Egjiptian, për të cilën çështje është diskutuar në mbledhje të KKSB-së.

Kryetari i Komunës së Gjakovës ka organizuar Debat publik me qytetarët e kësaj Komune dhe në mes tjerash i ka informuar ata edhe për çështjen e sigurisë së jetës dhe pronës së tyre , duke i shpalosur edhe të dhënat statistikore të Stacionit të Policisë në Gjakovë, që rezultojnë me zvogëlimin e rasteve të veprave penale dhe shtimin e nivelit të sigurisë në raport me të njëjtën periodë të vitit 2023.

Në mbledhjen e Kuvendit të Komunës së Gjakovës, Komandanti i Stacionit të Policisë në Gjakovë z. Milazim Lumi e ka prezantuar raportin gjithëpërfshirës të sigurisë në Komunën e Gjakovës, për periodën janar-qershor 2024, me ç‘rast është debatuar për të gjitha çështjet të cilat kanë qenë me interes për anëtarët e Kuvendit dhe qytetarët e Komunës së Gjakovës.

Konsideroj së KSSB i ka përmbushur obligimet për organizimin e takimeve të punës, duke u angazhuar për trajtimin e çështjeve me rendësi për ofrimin e sigurisë së jetës dhe pronës së qytetarëve të Komunës së Gjakovës dhe ka reflektuar në mënyrë pozitive për mbarëvajtjen e punëve të organeve të Komunës së Gjakovës.

Me respekt,

Ardian Gjini, Kryetar i Komunës së Gjakovës